FI Euroopan unionin virallinen lehti L 283/11

KOMISSION DELEGOITU ASETUS (EU) N:o 1014/2014,

annettu 22 päivänä heinäkuuta 2014,

Euroopan meri- ja kalatalousrahastosta ja neuvoston asetusten (EY) N:o 2328/2003, (EY) N:o 861/2006, (EY) N:o 1198/2006 ja (EY) N:o 791/2007 sekä Euroopan parlamentin ja neuvoston asetuksen (EU) N:o 1255/2011 kumoamisesta annetun Euroopan parlamentin ja neuvoston asetuksen (EU) N:o 508/2014 täydentämisestä Euroopan meri- ja kalatalousrahastosta rahoitettaviin toimiin sovellettavan yhteisen seuranta- ja arviointijärjestelmän sisällön ja rakenteen osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Euroopan meri- ja kalatalousrahastosta ja neuvoston asetusten (EY) N:o 2328/2003, (EY) N:o 861/2006, (EY) N:o 1198/2006 ja (EY) N:o 791/2007 sekä Euroopan parlamentin ja neuvoston asetuksen (EU) N:o 1255/2011 kumoamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 508/2014 (1) ja erityisesti sen 107 artiklan 1 kohdan yhdessä 109 artiklan 1 kohdan kanssa,

sekä katsoo seuraavaa:

(1) Asetuksen (EU) N:o 508/2014 107 artiklassa säädetään yhteisen seuranta- ja arviointijärjestelmän perustamisesta Euroopan meri- ja kalatalousrahaston, jäljempänä ’EMKR’, tuloksellisuuden mittaamista varten. Kyseisen järjestelmän olisi erityisesti autettava osoittamaan yhteisen kalastuspolitiikan ja unionin yhdennetyn meripolitiikan edistymistä ja saavutuksia, arvioimaan EMKR:n toimien vaikuttavuutta, tehokkuutta ja asianmukaisuutta, edistämään yhteisen kalastuspolitiikan ja yhdennetyn meripolitiikan tuen parempaa kohdentamista, tukemaan seurantaan ja arviointiin liittyvää yhteistä oppimisprosessia sekä tuottamaan luotettavia, näyttöön perustuvia EMKR:n toimien arviointeja, jotka tukevat päätöksentekoprosessia.

(2) Yhteisen seuranta- ja arviointijärjestelmän sisältö ja rakenne olisi määriteltävä, jotta varmistettaisiin, että toteutetaan riittäviä ja tarkoituksenmukaisia arviointitoimia. Sen vuoksi on tarpeen määrittää luettelo yhteisistä indikaattoreista, joita jäsenvaltioiden on käytettävä, jotta tiedot voidaan yhdistää unionin tasolla ja jotta komissio voi arvioida EMKR:n tuloksellisuutta suhteessa asetuksessa (EU) N:o 508/2014 vahvistettuihin politiikan tavoitteisiin.

(3) Asetuksen (EU) N:o 508/2014 109 artiklan mukaan yhteisten indikaattoreiden on oltava sovellettavissa kuhunkin ohjelmaan ja niiden on liityttävä alkutilanteeseen sekä ohjelman rahoituksen toteuttamiseen, tuotoksiin ja tuloksiin. Kyseisiä yhteisiä indikaattoreita on käytettävä myös Euroopan parlamentin ja neuvoston asetuksen (EU) N:o 1303/2013 (2) 21 artiklan 1 kohdassa tarkoitetussa tulosten tarkastelussa.

(4) Yhteisten indikaattoreiden olisi oltava asetuksen (EU) N:o 1303/2013 27 artiklan 4 kohdassa ohjelman painopisteitä varten vahvistettujen indikaattoreiden mukaisia. Kyseisiin indikaattoreihin sisältyvät kohdennettuihin menoihin liittyvät indikaattorit, tuettaviin toimiin liittyvät tuotosindikaattorit ja kyseiseen painopisteeseen liittyvät tulosindikaattorit. Niihin olisi myös sisällyttävä alkutilanteeseen ennen ohjelman toteuttamista liittyvät konteksti-indikaattorit.

(5) Asetuksen (EU) N:o 508/2014 107 artiklan 2 kohdassa tarkoitetut indikaattorit liittyvät ohjelman vaikutukseen kunkin unionin painopisteen tasolla, eivätkä ne kuulu tämän asetuksen soveltamisalaan.

(6) Tässä asetuksessa säädettyjen toimenpiteiden ripeän soveltamisen varmistamiseksi tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä,

ON HYVÄKSYNYT TÄMÄN ASETUKSEN:

1 artikla

Seuranta- ja arviointijärjestelmän sisältö ja rakenne

1. Asetuksen (EU) N:o 508/2014 107 artiklassa tarkoitettu yhteinen seuranta- ja arviointijärjestelmä koostuu seuraavista osatekijöistä:

a) toimenpidelogiikka, josta käy ilmi painopisteiden, kohdealojen ja toimenpiteiden välinen vuorovaikutus, kuten asetuksen (EU) N:o 508/2014 18 artiklan 1 kohdan a alakohdassa ja 116 artiklassa säädetään;

b) asetuksen (EU) N:o 508/2014 109 artiklassa tarkoitetut yhteiset indikaattorit;

c) rahoitettaviksi valittuja toimia koskevat asianmukaiset kumulatiiviset tiedot, kuten asetuksen (EU) N:o 508/2014 97 artiklan 1 kohdan a alakohdassa säädetään;

d) toimintaohjelman täytäntöönpanoa koskeva vuotuinen kertomus, kuten asetuksen (EU) N:o 508/2014 114 artiklassa yhdessä asetuksen (EU) N:o 1303/2013 50 artiklan kanssa säädetään;

e) arviointisuunnitelma, kuten asetuksen (EU) N:o 508/2014 115 artiklassa yhdessä asetuksen (EU) N:o 1303/2013 56 artiklan kanssa säädetään;

f) ennakko- ja jälkiarvioinnit ja kaikki muut EMKR-ohjelmaan liittyvät arviointitoimet, kuten asetuksen (EU) N:o 508/2014 115, 116 ja 117 artiklassa yhdessä asetuksen (EU) N:o 1303/2013 55, 56 ja 57 artiklan kanssa säädetään;

g) asetuksen (EU) N:o 1303/2013 21 artiklan 1 kohdassa säädetty tulosten tarkastelu.

2. Soveltaessaan asetuksen (EU) N:o 508/2014 97 artiklan 1 kohdan a alakohtaa ja 114–117 artiklaa yhdessä asetuksen (EU) N:o 1303/2013 21 artiklan 1 kohdan sekä 50, 55, 56 ja 57 artiklan kanssa hallintoviranomaisen on käytettävä asetuksen (EU) N:o 508/2014 109 artiklassa tarkoitettuja yhteisiä indikaattoreita yhteisen seuranta- ja arviointijärjestelmän kaikissa eri osatekijöissä.

2 artikla

Yhteisten indikaattoreiden luettelo

Luettelo asetuksen (EU) N:o 508/2014 109 artiklassa tarkoitetuista yhteisistä indikaattoreista on tämän asetuksen liitteessä.

3 artikla

Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä heinäkuuta 2014. Komission puolesta Puheenjohtaja José Manuel BARROSO

(1) EUVL L 149, 20.5.2014, s. 1.

(2) Euroopan parlamentin ja neuvoston asetus (EU) N:o 1303/2013, annettu 17 päivänä joulukuuta 2013, Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta (EUVL L 347, 20.12.2013, s. 320).